Promotivni miks
Promotivni ili marketing komunikacijski miks predstavlja kombinaciju promotivnih aktivnosti u marketingu. Promotivni miks podrazumijeva oglašavanje, direktni marketing, unapređenje prodaje, ličnu prodaju i odnose s javnošću. Neki autori izdvajaju i internet marketing. Promotivni miks se smatra dijelom marketing miksa i označava se kao "promocija". Za komuniciranje s pojedincima, skupinama i organizacijama možemo koristiti nekoliko tipova komunikacijskih metoda. Kada organizacija kombinira pojedine sastavne elemente za promociju određenog proizvoda, ta kombinacija tvori komunikacijski miks za taj proizvod. Promotivni miks ili marketing komunikacijski miks je kombinacija komunikacijskih aktivnosti koje kompanija koristi kako bi uspješnije saopštila svoju poruku ciljnom auditoriju. Mnogi činioci imaju uticaja na to koje će promocijske alate marketinški stručnjak odabrati. Sve promotivne aktivnosti treba da budu integrisane i konzistentne. Instrumenti promotivnog ili marketing komunikacijskog miksa su: Oglašavanje Odnosi s javnošću Direktni marketing Lična prodaja Unapređenje prodaje Internet marketing Publicitet